**ЗАСГИЙН ГАЗРЫН ТОХИРУУЛАГЧ АГЕНТЛАГ-БИЕИЙН ТАМИР, СПОРТЫН УЛСЫН ХОРООНЫ ТӨРИЙН ЖИНХЭНЭ АЛБАН ХААГЧИЙГ ШИЛЖҮҮЛЭХ, СЭЛГЭН АЖИЛЛУУЛАХ СУЛ ОРОН ТООНЫ ЗАР**

2024.05.03

“Төрийн албаны зөвлөлийн 2023 оны 01 дүгээр сарын 25-ны өдрийн 25 дугаар тогтоол “Төрийн албаны шалгалт өгөх болзол болон шатлан дэвшүүлэх, сонгон шалгаруулах журам”-ын 4.2.-т “Төрийн жинхэнэ албан тушаалын сул орон тоо гарсан тохиолдолд эрх бүхий байгууллага, албан тушаалтан Төрийн албаны тухай хуульд заасны дагуу сул орон тоог олон нийтэд мэдээлэх, төрийн жинхэнэ албан хаагч төрийн өөр байгууллага, нэгж хооронд шилжин ажиллах боломжийг хангах үүднээс уг албан тушаалд ажиллахыг хүссэн төрийн холбогдох бусад байгууллагад ажиллаж байгаа төрийн жинхэнэ албан хаагчдын хүрээнд 5-аас доошгүй хоногийн хугацаанд Зөвлөлийн цахим хуудас, Хүний нөөцийн удирдлагын мэдээллийн тогтолцоо цахим системээр мэдээлнэ. Төрийн жинхэнэ албан хаагч тухайн албан тушаалын тусгай шаардлагыг хангаж буй тохиолдолд адил төрлийн албан тушаалын адил ангилалд шилжүүлэн ажиллуулахдаа тусгай шалгалтгүйгээр шууд томилно.” гэж заасны дагуу төрийн бусад байгууллагаас болон Биеийн тамир, спортын улсын хорооны нэгж хооронд шилжин ажиллах хүсэлтэй, дор зарласан албан тушаалын тусгай шаардлагыг хангаж байгаа албан хаагчид холбогдох материалаа цахим шуудангаар ирүүлэхийг хүсье.

**Тавигдах шаардлага:**

✅Төрийн жинхэнэ албан тушаалд зохих ёсоор томилогдсон байх;

✅Зарлаж буй албан тушаалтай адил төрөл, адил ангилалд ажилладаг байх;

✅Зарлагдсан сул орон тооны албан тушаалын тодорхойлолтод заасан тусгай шаардлагыг хангасан байх.

Бүрдүүлэх материал:

✅Төрийн албан хаагчийн анкет (ТАЗ-ийн 2022 оны 600 дугаар тогтоолын 1-р хавсралтын дагуу);

✅Боловсролын түвшинг тодорхойлсон баримт бичиг (диплом), хэрэв гадаад улсад их, дээд сургууль төгссөн бол боловсролын баримт бичгийн баталгаат орчуулгыг хавсаргах;

✅Мэргэшүүлэх сургалтад хамрагдсаныг гэрчлэх баримт бичиг;

✅Нийгмийн даатгалын дэвтэр (Хөдөлмөрийн дэвтэр)-ийн хуулбар, НДШ төлөлтийн цахим лавлагаа;

✅Албан тушаалд томилогдсон, чөлөөлөгдсөн тушаал, шийдвэрийн хуулбар;

✅Төрийн жинхэнэ албаны тангараг өргөсөн “Тангаргийн хуудас”-ны хуулбар;

✅Ёс зүйн зөрчил гаргаж байсан эсэх тухай тодорхойлолт;

✅Сүүлийн 3 удаагийн төрийн албан хаагчийн үйл ажиллагааны үр дүн, мэргэшлийн түвшинг үнэлсэн илтгэх хуудас (төрийн жинхэнэ албан хаагчийн гүйцэтгэлийн төлөвлөгөөний үнэлгээ);

✅Иргэний эрүүгийн хариуцлага хүлээж байсан эсэх тухай тодорхойлолт (E-Mongolia–гаас татаж авах).

Материал хүлээн авах хугацаа:

**2024.05.10**-ны өдрийн **17.00** цаг хүртэл, Хүлээн авах цахим шуудан: narmunkh@sport.gov.mn

БИЕИЙН ТАМИР, СПОРТЫН УЛСЫН ХОРООНЫ

СУЛ ОРОН ТООНЫ ЖАГСААЛТ

2024.05.02

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| № | Дотоод нэгж | Сул ажлын байрны нэр | Албан тушаалын ангилал, зэрэглэл | Орон тоо | Албан тушаалын тодорхойлолтод заасан тусгай шаардлага | | | | Тайлбар |
| Боловсрол | Мэргэжил | Мэргэшил | Туршлага |
| 1 | Бодлого, төлөвлөлтийн газар | Спортын холбоо, клубийн хөгжлийн бодлого, төлөвлөлт хариуцсан мэргэжилтэн | ТЗ-7 | 1 | Бакалавр ба түүнээс дээш боловсролын зэрэг | -Спорт /1014/  -Менежмент ба удирдахуй /0413/  -Багш, биеийн тамирын боловсрол /011410/ | Шаардлагатай бол тухайн албан тушаалын чиг үүрэгт хамаарах мэргэжлийн чиглэлээр мэргэшсэн байх, | Туслах түшмэлийн албан тушаалд ажилласан бол давуу тал болно | Төрийн албаны тухай хуулийн 46.1.1-т заасан үндэслэлээр чөлөөлөгдсөн. |
| 2 | Төрийн захиргааны удирдлагын газар | Хуулийн асуудал хариуцсан ахлах мэргэжилтэн | ТЗ-6 | 1 | Бакалавр ба түүнээс дээш боловсролын зэрэг | -Эрх зүй | Шаардлагатай бол тухайн албан тушаалын чиг үүрэгт хамаарах мэргэжлийн чиглэлээр мэргэшсэн байх, Хуульчийн гэрчилгээтэй бол давуу тал болно. | Туслах түшмэлийн албан тушаалд ажилласан бол давуу тал болно | Төрийн албаны тухай хуулийн 46.2.4-т заасан үндэслэлээр чөлөөлөгдсөн. |
| 3 | Биеийн тамирын бодлогын хэрэгжилтийн хэлтэс | Аймгийн биеийн тамирын бодлогын хэрэгжилт хариуцсан мэргэжилтэн | ТЗ-7 | 1 | Бакалавр ба түүнээс дээш боловсролын зэрэг | -Спорт /1014/  -Багш, биеийн тамирын боловсрол /011410/  -Спортын менежмент | Шаардлагатай бол тухайн албан тушаалын чиг үүрэгт хамаарах мэргэжлийн чиглэлээр мэргэшсэн байх | Туслах түшмэлийн албан тушаалд ажилласан бол давуу тал болно | Бүтэц орон тоогоор шинээр бий болсон. |
| 4 | Гадаад харилцаа, мэдээллийн технологийн хэлтэс | Салбарын гадаад харилцааны зохицуулалт, ёслол, протокол хариуцсан мэргэжилтэн | ТЗ-7 | 1 | Бакалавр ба түүнээс дээш боловсролын зэрэг | -Олон улсын харилцаа /022204/  -Гадаад хэлний орчуулга /023101/  -Хэл эзэмшихүй /0231/  -Олон улс, орон судлал /022203/ | Шаардлагатай бол тухайн албан тушаалын чиг үүрэгт хамаарах мэргэжлийн чиглэлээр мэргэшсэн байх | Туслах түшмэлийн албан тушаалд ажилласан бол давуу тал болно | Төрийн албаны тухай хуулийн 44.1-т заасан үндэслэлээр шилжсэн. |
| 5 | Салбарын гадаад харилцааны зохицуулалт, олон улсын гэрээ, хамтын ажиллагаа хариуцсан мэргэжилтэн | ТЗ-7 | 1 | Бакалавр ба түүнээс дээш боловсролын зэрэг | -Олон улсын харилцаа /022204/  -Гадаад хэлний орчуулга /023101/  -Хэл эзэмшихүй /0231/  -Олон улс, орон судлал /022203/ | Шаардлагатай бол тухайн албан тушаалын чиг үүрэгт хамаарах мэргэжлийн чиглэлээр мэргэшсэн байх | Туслах түшмэлийн албан тушаалд ажилласан бол давуу тал болно | Бүтэц орон тоогоор шинээр бий болсон. |
| 6 | Хяналт шинжилгээ үнэлгээ, дотоод аудитын хэлтэс | Дотоод аудитор | ТЗ-6 | 1 | Бакалавр ба түүнээс дээш боловсролын зэрэг | -Нягтлан бодох бүртгэл /041101/  -Санхүү /014201/  -Эдийн засаг /031101/ | Шаардлагатай бол тухайн албан тушаалын чиг үүрэгт хамаарах мэргэжлийн чиглэлээр мэргэшсэн байх | Туслах түшмэлийн албан тушаалд ажилласан бол давуу тал болно | Төрийн албаны тухай хуулийн 44.1 дэх хэсэгт заасан үндэслэлээр шилжсэн. |

---оОо---